burgasdotpro/wikipedia huggingface dataset:
Švajčiarsky systém (bridž)

Švajčiarsky systém alebo dánsky systém alebo hovorovo švajčiar je jeden zo spôsob organizácie turnaja družstiev v bridži. Používa sa, ak je výrazne väčší počet štartujúcich družstiev, než počet kôl, na ktorý sa turnaj bude hrať. Tento systém bol s malými obmenami prevzatý z organizácie šachových družstevných súťaží. 
Pravidlá.
Priebežne poradie sa stanovuje takto: 1. Súčet VP 2. Rozdiel Impov 3. Podiel Impov.
Konečné poradie sa buď stanoví rovnakým spôsobom, alebo v prípade rovnosti VP sa za druhé kritérium vezmú vzájomné zápasy.
Pokiaľ v poslednom kole družstvo na prvom mieste má taký náskok, že ho už nik nemôže dobehnúť, hrá na poslednom stole proti poslednému družstvu a na prvých dvoch stoloch hrajú družstvá na 2. až 5. mieste, ak je nepárny počet družstiev, tak v poslednom kole nehrá.
V jednotlivých súťažiach sa pravidlá švajčiarskeho systému môžu v jednotlivostiach líšiť.
Barometer (bridž)

Barometer je taký spôsob organizácie párového turnaja, v ktorom sa po každom kole vyhodnotia odohrané rozdania a do ďalšieho kola nastupujú voči sebe páry takto: 1-2, 3-4, 5-6, ... (na prvom mieste sú uvedené páry linky sever).
Môže sa stať, že súperi budú hrať proti sebe viackrát po sebe. Z organizačných dôvodov sa môže barometer organizovať tak, že prvé dve kolá sa hrá podľa náhodného losu, v ďalších kolách sa hrá podľa poradia po predposlednom kole. Je to kvôli tomu, aby sa nemuselo čakať na vyhodnotenie kola.
Tento spôsob organizácie turnaja je veľmi náročný na počet krabíc, pre každé kolo musia byť dopredu pripravené krabice s rozdaniami pre každý stôl. Ak sa hrá napríklad 9 kolový barometer na 25 stoloch 
s tromi rozdaniami v jednom kole, musí byť k dispozícii 25x9x3 krabíc t. j. 675 krabíc, v prípade spriahnutých stolov (tri stoly zdieľajú 3 krabice) 225 krabíc. V prípade klasicky organizovaného turnaja by stačilo iba 54 krabíc.
Systémom Barometer sa hráva hlavne na online turnajoch na internete, hráči okamžite vedia, ako na tom sú a prináša to adrenalínové napätie, hlavne hráčom hrajúcim na popredných stoloch.
Šachová olympiáda

Šachová olympiáda je medzinárodná súťaž štvorčlenných národných družstiev v šachu, ktorú organizuje svetová šachová organizácia FIDE. Súťaž sa koná každé dva roky.
Najbližšia šachová olympiáda sa bude konať v roku 2020 v Moskve. Keďže počet štartujúcich družstiev je priveľký, šachová olympiáda sa organizuje švajčiarskym systémom. Napríklad v Turíne sa zúčastnilo 148 družstiev a hralo sa na 13 kôl.
Časová preferencia

Časová preferencia je jedným zo základných konceptov financií.
Časová preferencia za zakladá na predpoklade, že ľudia (ceteris paribus) radšej disponujú určitou sumou peňazí dnes ako zajtra. Preto, keď sa niekto rozhodne uložiť svoje peniaze do banky (na účet, kde s nimi nemôže voľne disponovať napríklad termínovaný vklad), žiada kompenzáciu vo forme úroku. Rovnako aj peniaze získané dnes majú vyššiu hodnotu ako peniaze získané v budúcnosti, pričom rozdiel zodpovedá úroku, ktorý tieto peniaze mohli počas daného obdobia priniesť. Ak napríklad 90 EUR oddnes za rok spolu z úrokmi dosiahne hodnotu 100 EUR, tak hodnota 100 EUR vyplatených za rok je dnes 90 EUR. Tento proces sa nazýva aktualizácia a dnešná hodnota budúcich príjmov sa nazýva súčasná hodnota.
Transneptúnsky objekt

Transneptúnsky objekt (TNO) alebo objekt Edgeworthovho–Kuiperovho pásu (najvnútornejšia časť Oortovho oblaku Slnka, objekt Kuiperovho pásu = KBO, Edgeworthov–Kuiperov pás = EKP). Pre takýto objekt musí platiť, že väčšina jeho dráhy musí byť za dráhou planéty Neptún. V podstate ide o akýkoľvek objekt, či už planétku alebo kométu. V tejto vzdialenosti od Slnka sa tieto objekty správajú takmer identicky a preto ich nie je možné od seba rozlíšiť, iba na základe excentricity dráhy a vzdialenosti perihélia.
Doteraz sa nepodarilo pozorovať kométu za dráhou Neptúnu, preto sa planétky za dráhou Neptúna nazývajú objekty Edgeworthovho–Kuiperovho pásu. Najznámejším predstaviteľom týchto objektov je trpasličia planéta Pluto. O týchto objektoch nebolo veľa známe (hmotnosti a veľkosti iba tušíme), preto NASA rozbehla misiu New Horizons ktorá mala za úlohu navštíviť Pluto a v ideálnom prípade aj niektoré z objektov KBO. Sonda odštartovala 19. januára 2006, prelet okolo Pluta zrealizovala 14. júla 2015 a prelet okolo KBO 486958 Arrokoth 1. januára 2019. Do decembra 2023 sonda objavila celkovo približne 100 KBO a preletela dostatočne blízko okolo zhruba 20 z nich, aby zachytila ​​charakteristiky, ako je tvar, rotačná perióda, možné mesiace a zloženie povrchu.
Prvý registrovaný TNO (okrem Pluta a jeho mesiaca Cháron) je transneptúnsky objekt 15760 Albion.
Transneptúnske objekty sa delia do troch skupín:
S pribúdajúcim časom narastá aj počet objavených KBO. V roku 2005 presiahol ich počet 200 a každý štvrťrok pribudne do zoznamu asi 6 nových objavov. Je to zásluha mnohých pozorovacích programov a zdokonalenia sledovacích techník. V objavoch môžeme nájsť aj objekty s veľkosťou porovnateľnou ako Pluto (prípadne väčšou) a nie je pochýb, že v dohľadnej dobe týchto objavov ešte pribudne. To nakoniec viedlo k strate štatútu planéty pre Pluto.
Zoznam Transneptúnskych objektov.
Čiastočný zoznam pomenovaných a očíslovaných transneptúnskych objektov: Zoznam transneptúnskych objektov
Vojenský obvod

Vojenský obvod je územie stanovené vládou, kde správu vykonáva rezort obrany. V právnom poriadku Slovenskej republiky (SR) sa ním rozumie územný a správny celok slúžiaci na zabezpečenie úloh obrany štátu. Zriaďovanie, zmeny, rušenie vojenských obvodov, ich správu, právne pomery k nehnuteľnostiam a pobyt na ich území upravuje zákon Národnej rady SR č. 281/1997 Z. z. o vojenských obvodoch v znení neskorších predpisov.
Územie vojenského obvodu tvorí jeho katastrálne územie alebo súhrn katastrálnych území, ak sa vojenský obvod delí na časti, ktoré majú vlastné katastrálne územie. Nehnuteľnosti a práva k nim a právo k vodám na území vojenského obvodu môžu byť iba vo vlastníctve štátu. Na území vojenského obvodu Ministerstvo obrany SR (MO SR) okrem úloh na zabezpečenie obrany štátu plní aj úlohy štátnej správy, obce a okresného úradu na úseku katastra nehnuteľností. Na vstup na územie vojenského obvodu sa vyžaduje povolenie, ktoré vydáva MO SR.
Na území Slovenska sú tri vojenské obvody, v ktorých sú zriadené tieto vojenské výcvikové priestory (VVP): 
Vojenské obvody sú majetkovoprávne vyrovnané.
Lešť (vojenský obvod)

Lešť je vojenský obvod na Slovensku v okrese Zvolen. Vojenský obvod Lešť bola územne totožná s vojenským výcvikovým priestorom Lešť. K 1. júlu 2008 bol Vojenský útvar 4558 Lešť zrušený a prešiel do podriadenosti Ústavu špecialneho zdravotníctva a výcviku Ministerstva obrany SR. V roku 2013 bol prednostom obvodného úradu vojenského obvodu pplk. Ing. Štefan Pomoty.
V Lešti sa nachádza aj Výcvikové centrum HaZZ Lešť. Jeho súčasťou je niekoľko trenažérov. V Lešti trénujú aj dobrovoľní hasiči.
Po vpáde vojsk Varšavskej zmluvy do Česko-Slovenska v roku 1968 bol na Oremovom laze umiestnený 30. tankový prápor a 144. protilietadlový raketový pluk, oba ako súčasť 30. gardovej motostreleckej divízie sídliacej vo Zvolene, prislúchajúcej do Strednej skupiny sovietskych vojsk. Ako objekty sú uvádzané: „"sklady pohonných hmôt Pereš, Vojenský výcvikový priestor Riečky-Košová, tankodrom, garážový dvor, Vojenský výcvikový priestor-hlavný tábor, sídlisko Družba, muničný sklad Močiarka, autodrom nad hlavným táborom, Slávia-Pavlíkov Laz, tankodrom Kozí Vrch, strelnica Kamenný Vrch, tanková strelnica, táborište Broškov prameň, pechotná strelnica Buťová."“
Mikroregión nad Holeškou

Mikroregión nad Holeškou je mikroregión v okrese Piešťany, má 14 členov, z toho 13 obcí a jednu inštitúciu (Stredná odborná škola Rakovice). 
Patria sem tieto obce:
Bol založený 26. júla 2000 ako záujmové združenie "Spoločenstvo mikroregiónu nad Holeškou". V roku 2004 bol názov zmenený na Mikroregión nad Holeškou. V júni 2001 bola za člena prijatá Združená stredná škola poľnohospodárska v Rakoviciach, kde je aj sídlo mikroregiónu.
Základnou myšlienkou pre vznik mikroregiónu bol rozvoj spoločenského, kultúrneho, ekonomického a hospodárskeho života. Mikroregión územno - správne patrí do Trnavského kraja, okresu Piešťany a rozprestiera sa na území prechádzajúcom od Podunajskej nížiny až na svahy Malých Karpát. Potok Holeška, ktorý preteká územím, je zároveň jedným z integrujúcich prvkov myšlienky vzniku mikroregiónu. Priaznivé pôdne a klimatické pomery zaraďujú región k oblastiam s najvyšším poľnohospodárskym potenciálom. Kontinuita v poľnohospodárskej výrobe sa zachovala až po súčasnosť.
Mikroregión nad Holeškou sa svojou činnosťou zameriava hlavne na:
Medzinárodné majstrovstvá Slovenska (bridž)

Medzinárodné majstrovstvá Slovenska alebo Otvorené majstrovstvá Slovenska alebo Open Slovakia alebo tiež Veľká cena Vysoké Tatry je pravidelné bridžové podujatie na Slovensku. Sú to otvorené majstrovstvá Slovenska párov a družstiev v bridži. Konajú sa na jeseň v Poprade, spočiatku sa konávali v Tatranských Zruboch. Okrem slovenských bridžistov sa ho pravidelne zúčastňujú Česi, Poliaci, Ukrajinci a Maďari, sporadicky sa vyskytujú aj bridžisti z iných krajín. 
Otvorené majstrovstvá Slovenska sa konávali na záver Bridžového týždňa v Tatrách, počas ktorého sa každý večer hral nejaký bridžový turnaj.
V roku 2007 sa párového turnaja Open Slovakia zúčastnili manželia Quinnovci. Pani Shawn Quinnová v roku 2000 viedla svetový rebríček bridžistiek. 
V roku 2009 sa podujatie presťahovalo z Tatranských Zrubov do Popradu a Tatranské bridžové týždne sa prestali konať.
Keď boli Košice hlavným mestom kultúry, podujatie sa na jeden rok presťahovalo do Košíc, nadväzovalo na Hry malých bridžových federácií.
Merací prístroj

Merací prístroj je zariadenie určené na meranie hodnoty nejakej fyzikálnej veličiny. Čiže, merací prístroj je zariadenie, resp. meradlo, ktoré slúži na prevod meranej fyzikálnej veličiny na merateľný údaj. 
Napríklad na meranie dĺžky sa používa mikrometer, uhla - uhlomer, hmotnosti - váhy.
Technický opis.
Merací prístroj môže pozostávať z viacerých častí:
Klasifikácia meracích prístrojov.
Meracie prístroje klasifikujeme podľa rôznych kritérií:
Externé odkazy.
Meracie prostriedky (zdroj, z ktorého pôvodne čerpal tento článok)Meracie prístroje pre priemysel (zdroj, z ktorého pôvodne čerpal tento článok)Vlastnosti meradiel a meracích prístrojov
Newfoundland

Newfoundland je veľký ostrov pri severovýchodnom pobreží Severnej Ameriky. Patrí ku kanadskej provincii Newfoundland a Labrador. Rozlohou je 15. najväčší ostrov na svete. Najväčším a zároveň hlavným mestom provincie je St. John's, nachádzajúci sa na juhovýchodnom pobreží ostrova. Na ostrove žije približne 485 000 obyvateľov (podľa sčítania v roku 2001).
Felix Slováček

Felix Slováček (* 23. máj 1943, Zlín) je český klarinetista, saxofonista, hudobný skladateľ a dirigent. Uplatnil sa aj ako interpret klarinetového klasického repertoáru. 
Jeho manželkou je česká herečka, speváčka a moderátorka Dagmar Patrasová, dcéra René je herečka.
Elvíra Antalová

Elvíra Antalová (* 21. október 1924, Zlaté Moravce – † apríl 2011) bola slovenská maliarka.
Od portrétovej maľby prešla ku krajine, zátišiu a figurálnym obrazom expresívne psychologizujúceho poňatia. Tvorí aj gobelíny.
Majstrovstvá sveta juniorov v bridži 2006

Majstrovstvá sveta juniorov párov v bridži 2006 sa konali v Piešťanoch v dňoch 30. 6.2. 7. 2006 v hoteli Sĺňava. Usporiadal ich Slovenský bridžový zväz v spolupráci s Európskou bridžovou ligou a Svetovou bridžovou federáciou.
Majstrovstiev sveta sa zúčastnilo 420 hráčov z 34 krajín a piatich geografických zón WBF. Súťažilo sa v dvoch kategóriách:
Hrali sa štyri kolá po 28 rozdaní. Na všetkých stoloch sa hrali naraz tie isté rozdania. Výsledky sa nezapisovali do zápisových lístkov ale pomocou zariadenia Bridgemate sa prenášali priamo do centrálneho počítača a okamžite boli vyhodnocované.
Školáci.
Súťaže školákov sa zúčastnilo 68 párov. Dominovali Poliaci, ktorí v prvej desiatke obsadili 5 miest z toho prvé a druhé miesto. Slovensko reprezentovali dva páry
Poradie na prvých troch miestach:
Juniori.
Súťaže juniorov sa zúčastnilo 142 párov. Slovensko reprezentovali tri páry
Poradie na prvých troch miestach:
Majstrovstvá sveta mali výbornú organizačnú, športovú i spoločenskú úroveň. Bolo to najväčšie bridžové
podjujatie, aké sa kedy uskutočnilo na Slovensku.
Paralerný turnaj.
Popri majstrovstvách sveta sa uskutočnili aj dva paralerné turnaje, na ktorých sa zúčastnil sprievod súťažiacich, niektorí z organizátorov a slovenskí bridžisti.
Turnaj párov.
Turnaja sa zúčastnilo 16 párov zo 6 štátov, prvé tri páry boli z Česka, najlepší slovenský pár obsadil 4. miesto.
Turnaj družstiev.
Turnaja sa zúčastnilo 6 družstiev, hráči boli zo 7 štátov. Zvíťazilo slovenské družstvo EAST, pričom 
prvé tri družstvá dosiahli rovnaký súčet VP, o konečnom poradí rozhodli vzájomné zápasy. Hralo sa systémom každý s každým po osem rozdaní.
Bridžový kemp.
Po skončení majstrovstiev sveta sa na tom istom mieste konal týždňový bridžový kemp, na ktorom sa účastníci kempu školili v bridžovej teórii a hrávali sa rôzne turnaje. Na viacerých z týchto turnajov sa slovenskí hráči slušne umiestnili.
San Sebastian de Garabandal

San Sebastián de Garabandal alebo len Garabandal je obec v severnom Španielsku, v autonómnom spoločenstve Kantábria, v pohorí Picos de Europa. Nachádza sa nad morom, má do 300 obyvateľov.
Obec sa stala pútnickým miestom rímskych katolíkov, pretože sa tu údajne uskutočnilo zjavenie Panny Márie štyrom španielskym dievčatám v rokoch 19611965. Katolícka cirkev tieto udalosti zatiaľ nepotvrdila ani neuznala.
Fátima (Portugalsko)

Fátima je mesto v Portugalsku. V jej severnej časti leží rovnomenné mesto (cidade), ktoré má okolo 7 500 obyvateľov. Je to jedno z najznámejších katolíckych pútnických miest na svete. Leží v dištrikte Santarém v strednom Portugalsku, 187 km južne od mesta Porto a 123 km severne Od Lisabonu. 
Mesto Fátima priťahuje veriacich z celého sveta. Stala sa známym pútnickým miestom potom, ako sa tu v roku 1917 zjavila trom malým deťom - pastierikom nadprirodzená bytosť, ktorá sa neskôr predstavila ako "Pani Posvätného ruženca". K prvému zjaveniu došlo počas prvej svetovej vojny 13. mája 1917, keď súrodenci Francisco a Jacinta Marto spolu s Lúciou dos Santos pásli dobytok v Cova da Iria, kde ich rodičia vlastnili pastviny. Cova da Iria vytvára prirodzený amfiteáter s priemerom približne 500 m. Podľa svedectiev detí stála postava nad dubom zaliata slnečnou žiarou. Predpovedala koniec vojny a pomoc všetkým, ktorí sa k nej obrátia v modlitbách. Zjavenia pokračovali až do októbra, vždy trinásteho v mesiaci, v tú istú hodinu. Katolícka cirkev uznala pravosť zjavení vo Fátime v roku 1930. Jedným z veľkých uctievateľov Fatimskej Panny Márie bol aj sv. Ján Pavol II., pápež. 
Fátimu navštevuje denne množstvo pútnikov. Pútnici sa zhromažďujú v Cova da Iria, na veľkom priestranstve na ktorom je vybudovaná malá kaplnka na mieste zjavenia. Okolo priestranstva je veľké množstvo obchodíkov ponúkajúcich na predaj náboženské predmety. Na vzdialenejšej časti priestranstva je vybudovaná gigantická bazilika v neoklasicistickom štýle s centrálnou vežou vysokou 65 metrov, ktorá sa začala stavať v roku 1928. V bazilike sú hrobky Francisca a Jacinty, dvoch z troch detí, ktorým sa zjavila Panna Mária. Obaja zomreli čoskoro po zjaveniach, Francisco v roku 1919 a Jacinta v roku 1920. V roku 2000 boli vyhlásení za blahoslavených pápežom Jánom Pavlom II. Tretia z nich, Lúcia dos Santos, zomrela v roku 2005.
Santiago de Compostela

Santiago de Compostela je mesto v Španielsku. 
Je to hlavné mesto španielskeho autonómneho spoločenstva Galícia. Mesto zaberá plochu a má 92 298 obyvateľov. V 9. storočí tu boli objavené údajné pozostatky svätého Jakuba Staršieho, jedného z dvanástich apoštolov. Od vrcholného stredoveku až dodnes je Santiago jedným z najvýznamnejších katolíckych pútnických miest s veľkou katedrálou (sviatok sv. Jakuba, 25. júl).
Katarína Lazarová

Katarína Lazarová (* 13. február 1914, Výčapy-Opatovce – † 21. jún 1995, Bratislava), bola slovenská prozaička a prekladateľka. 
Životopis.
Pochádzala z roľníckej rodiny a základné vzdelanie získavala vo Výčapoch-Opatovciach. V rokoch 1924 – 1928 študovala na gymnáziu v Novom Meste nad Váhom, 1928 – 30 na obchodnej škole v Nitre. V rokoch 19301932 absolvovala prax na veľkostatku v Janovej Novej Vsi, v rokoch 19321937 pracovala iba príležitostne, 1937 – 1938 bola pisárkou v redakcii časopisu Slovenský hlas v Žiline. 1939 – 44 úradníčka v Bratislave. Počas Slovenského národného povstania bola členkou 1. československej partizánskej brigády M.R. Štefánika a veliteľkou bojovej jednotky. Po skončení 2. svetovej vojny pracovala v Zväze protifašistických bojovníkov, v Zväze slovenských žien, Zväze slovenských spisovateľov a ďalších organizáciách. V roku 1955 jej bola udelená štátna cena Klementa Gottwalda.
Vystúpila na II. zjazde československých spisovateľov (22. – 29. apríla 1956) a odsúdila politické represie a tlačový dozor, čím sa verejnosť prvýkrát vôbec dozvedela z oficiálneho média o jeho existencii. Lazarová mala potom v druhej polovici 50. rokov problémy s publikovaním svojich kníh a článkov. 9. mája 1960 bola vyhlásená amnestia a prepustení bývalí funkcionári KSČ (napr. Husák) a ŠtB sa schádzali práve v byte u Lazarovej. Niet sa čo diviť, že napokon žila a tvorila ako spisovateľka v slobodnom povolaní v Bratislave. Po vpáde vojsk Varšavskej zmluvy sa napríklad zúčastnila debaty vo Viedni o budúcom politickom vývoji v Česko-Slovensku, ktorú viedol Dr. Emil Vidra, bývalý predseda Klubu na ochranu ľudských práv a tak ju ŠtB 15.1.1974 v registračných zväzkoch napokon preklasifikovala z preverovanej na nepriateľskú osobu (spoločne s Kornelom Földvárim). 
Pri príležitosti 100 výročiu jej narodenia (2014) bola v jej rodnej obci Výčapy - Opatovce odhalená pamätná tabuľa. 
Tvorba.
Vo svojej tvorbe sa zameriavala najmä na problematiku dediny. Dôraz kládla na etickú stránku ľudského konania. 
Bola tiež autorkou próz a románov s tematikou protifašistického odboja a ideového prerodu ľudí pod vplyvom revolučného odkazu Slovenského národného povstania a vzniku nových vzťahov v slovenskej spoločnosti. Po roku 1968 jej vychádzali len detektívky.
Jahňadka obyčajná

Jahňadka obyčajná ("Ciboria amentacea") je nejedlá huba, ktorá rastie od februára do apríla vo vlhkých lesoch. Rastie na opadaných kvetoch jeľše a vŕby (bahniatkach). Je pomerne zriedkavá.
Slovenský bridžový zväz

Slovenský bridžový zväz (SBZ) () je dobrovoľná organizácia, ktorá združuje fyzické osoby so záujmom o bridž. SBZ je členom EBL. Od októbra 2006 je členom KŠZ SR. Prezidentom SBZ je Peter Belčák. 
Oficiálna webová stránka zväzu: https://www.bridgeclub.sk/.
História.
Do októbra 2006 bol prezidentom Pavel Mokráň, od októbra 2006 Peter Belčák. V rokoch 2005 až 2006 bol členom predsedníctva aj Tibor Menyhért.
Turnaje.
SBZ organizuje celoslovenské bridžové turnaje:
V roku 2006 SBZ v spolupráci s EBL a WBF zorganizoval Juniorské majstrovstvá sveta juniorov v Piešťanoch.
V roku 2013 SBZ v spolupráci s EBL zorganizoval Hry malých bridžových federácií.
V roku 2021 SBZ v spolupráci s EBL zorganizoval 19ty Európsky Champions' Cup.
MAC adresa

MAC (Media Access Control - riadenie prístupu k médiu) adresa je identifikačné číslo sieťového adaptéra slúžiace na jednoznačnú identifikáciu sieťového rozhrania v lokálnych počítačových sieťach typu Ethernet, Token Ring a mnohých ďalších.
MAC adresa je spravidla 48-bitové číslo, ktoré sa kvôli prehľadnosti uvádza ako 12-miestne hexadecimálne číslo (napr. 08:00:69:02:01:FC, ako oddeľovače dvojíc sa používajú dvojbodky alebo pomlčky, prípadne sa číslo píše bez oddeľovania dvojíc číslic). V niektorých technológiách má MAC adresa dĺžku nie 48, ale 64 bitov. Hovoríme o plochom adresnom priestore. Nie je možné robiť subnetting.
Každý sieťový adaptér (sieťová karta) má zaručenú jedinečnú MAC adresu. Jedinečnosť prvých troch bajtov (ID výrobcu) zaručuje IEEE, jedinečnosť posledných troch zabezpečujú jednotliví výrobcovia.
MAC adresa je obsiahnutá v dátach ktoré sú posielané sieťou Ethernet (takže väčšinou aj Internet). V každom balíku dát (rámci) sa nachádza zdrojová (ktorá karta posiela) a cieľová adresa MAC (ktorej karte posiela). Podľa cieľovej MAC adresy môže byť prenos dát:
"Pevná a nemenná adresa zabezpečuje jednoznačnú identifikáciu počítača, na ktorej sú založené aj mnohé bezpečnostné prvky sietí - len z daného počítača je možné pripojenie ... Aby nič nebolo také jednoduché, mnohí výrobcovia zariadení (hlavne základných dosiek s integrovanou sieťovou kartou), WiFi zariadení - AP, bridge a pod. umožňujú editáciu internej MAC adresy, resp. umožňujú napísať si vlastnú MAC adresu. Využíva sa to hlavne pri WiFi zariadeniach, kde sa môže účastník tváriť "ako niekto iný". Na túto skutočnosť je potrebné myslieť už pri návrhu bezpečnosti siete!"
Disulfiram

Disulfiram (bis(dietyltiokarbamoyl)-disulfid) sa používa ako liečivo v psychiatrickej liečbe alkoholizmu. 
Mechanizmus účinku.
Disulfiram účinkuje ako inhibítor enzýmu aldehyd dehydrogenázy. Pri požití alkoholu (etanolu) sa tento degraduje najprv enzýmom alkoholdehydrogenáza (ADH) na acetaldehyd, ktorý sa ďalej degraduje aldehyd dehydrogenázou na neškodnú kyselinu octovú. Ak je inhibovaná aldehyd dehydrogenáza, hromadí sa v tele medziprodukt, acetaldehyd, ktorý spôsobuje nepríjemné príznaky spojené s nadmernou konzumáciou alkoholu, ako sú búšenie srdca, pocit horúčavy, nevoľnosť a zvracanie.
Dávkovanie.
Denná dávka disulfiramu sa pohybuje okolo 250 mg. Disulfiram sa pomaly vstrebáva a metabolizuje. Jeho účinok sa prejavuje ešte 14 dní od ukončenia liečby. Pacient sa musí dôsledne vyhýbať alkoholu a to napr. i vode po holení.
Melatonín

Melatonín je hormón, produkovaný v mozgu v šuškovitom teliesku (epifýza), ale aj v sietnici a gastrointestinálnom trakte.
Syntéza a štruktúra.
Melatonín je v organizme produkovaný z aminokyseliny tryptofánu. Jedným z jeho významných medziproduktov je signálna molekula s mnohými biologickým vlastnosťami, serotonín. Melatonín vzniká metyláciou serotonínu.
Výskyt.
Melatonín sa nachádza v krvnej plazme, CNS (v najrôznejších štruktúrach mozgu (epifýza, hypofýza, suprachiazmatické jadrá)), sietnici, gastrointestinálnom trakte (pažerák, žalúdok, tenké črevo, hrubé črevo, rektum), žlči, pečeni, pankrease, pľúcach, vaječníkoch.
Biologické účinky.
Vytváranie melatonínu v epifýze ovplyvňuje intenzita svetla: svetlo brzdí jeho tvorbu. Tvorí sa ho osem až desaťnásobne viac v noci, ako cez deň, tým melatonín podmieňuje denný (cirkadiánny) rytmus človeka a cicavcov a je signálom pre telo o aktuálnom „subjektívnom čase“ jednak v rámci 24 hodín, jednak v priebehu roka. So striedaním sa dĺžky noci počas roka sa mení aj dĺžka trvania zvýšenej hladiny melatonínu v krvnej plazme. Zmena dĺžky trvania vysokej hladiny je tak signál o aktuálnom „čase v roku“. To má zásadný význam najmä pri sezónnych zvieratách.
No má aj imunomodulačný účinok, antioxidačný (ako scavenger voľných radikálov), onkostatický a proapoptotický účinok, vplyv na transportné procesy v tráviacej sústave, ovplyvňuje motilitu čriev.
Jeho tvorbu ovplyvňuje elektromagnetické žiarenie a má aj antigonadotropný účinok – brzdí syntézu pohlavných hormónov (je antagonistom gonadotropínov hypofýzy).
Rutín

Rutín je flavonoid rastlinného pôvodu, pomáha k zníženiu nadmernej priepustnosti krvných kapilár pri vysokom krvnom tlaku a má antioxidačný účinnok. 
Prejav nedostatku.
Praskanie ciev, drobné krvácania pod kožu, krvácanie z nosa.
Účinky.
Priaznivo ovplyvňuje priepustnosť stien kapilár a tým zmenšuje možnosť tvorby opuchov, má antioxidačné vlastnosti - chráni vitamín C pred oxidáciou a zvyšuje jeho efektivitu. Je vhodný pri častých krvácaniach z ďasien a nosa.
Pohánka jedlá

Pohánka jedlá (iné názvy: pohánka obyčajná, pohánka strelovitá, pohánka streliciová, pohánka siata, pohánka; lat. "Fagopyrum esculentum", "Fagopyrum sagittatum", staršie: "Polygonum fagopyrum") je pseudoobilnina z čeľade stavikrvovité ("Polygonaceae").
Pochádza zo Strednej Ázie. V Európe sa v niektorých krajinách pestuje ako krmovina a v Nemecku a Rakúsku ako liečivá rastlina. Pohánka má červenkastú, dutú, vzpriamenú, málo vetvenú byľ. Listy sú srdcovité. Kvety sú v úžľabných súkvetiach, majú päťpočetné, zelenkavé okvetie (niektoré formy majú ružovkasté, biele, zriedkavo červenkasté okvetie). Podľa podmienok prostredia je výška rastlín 15 až . Plody sú trojhranné nažky.
V našich podmienkach je možné pohánku pestovať na všetkých typoch pôd okrem ťažkých, ílovitých a silne vápenatých. Nie je náročná na živiny. V období sucha je vhodné porast zalievať. Vzhľadom na krátky vývinový cyklus (asi 90 dní) sa pestuje ako následná plodina napr. po obilninách. Vysieva sa od druhej polovice mája až do začiatku júla, pretože je citlivá na mráz. Semená sa vysievajú do hĺbky 1 až do riadkov 10 až vzdialených. Porasty udržujeme v nezaburinenom stave. Ak máme možnosť, je vhodné do blízkosti postaviť úle. Je to dobrá medonosná rastlina a prítomnosť včiel zabezpečí opelenie a dobrú úrodu semien. V našich podmienkach je pohánka jednoročná rastlina, ktorá kvitne v júli až auguste. Vňať zbierame v období pred kvitnutím. Suší sa pri teplotách do 50 °C.
Európska bridžová liga

Európska bridžová liga (anglicky European Bridge League) je organizácia zastrešujúca bridžový šport v Európe. Má 48 členov a viac než 380 000 registrovaných hráčov. Slovenský bridžový zväz je členom EBL od roku 2003.
Pohánka

Pohánka môže byť:
Zoznam alchymistov

Alchymista je osoba, ktorá sa venovala umeniu alchýmie, protovede, ktorá sa neskôr vyvinula do chémie a farmakológie.
Mŕtve more

Mŕtve more je slané bezodtokové jazero, ktoré leží na hraniciach Jordánska a Izraela.
Prírodné pomery.
Jeho rozloha je a je vôbec najnižšie položenou vodnou plochou na zemskom povrchu. Povrch jazera leží 392 metrov pod hladinou mora a jeho dno ďalších 398 metrov pod hladinou svetového oceánu. Nie je však len najnižšie položeným jazerom na Zemi, ale je aj najslanšie. Obyčajná morská voda obsahuje asi 35 promile soli (teda 3,5%), no Mŕtve more jej obsahuje takmer 10 x toľko. Mŕtve more vzniklo v časti Veľkej priekopovej prepadliny El Ghor a tvorí obrovskú nádrž, v ktorej prúdi voda. Je zásobované najmä riekou Jordán, ktorá mu dodáva asi 80% vody ale aj niekoľkými sladkovodnými prameňmi. Teplota vody je však tak vysoká, že takmer všetka voda, ktorá doň vteká z Jordánu (3,4 miliardy litrov denne), sa vyparí, čím sa more ďalej presáľa. Vody s vysokým obsahom solí a minerálov sa vlievajú do Mŕtveho mora z horských minerálnych prameňov. Následkom suchého púštneho ovzdušia je neustále odparovanie vody a koncentrácia solí a minerálov sa tak zvyšuje. Voda je sýtobelasá, veľmi pokojná a až taká nasýtená soľou, že sa v nej nedá plávať ani ponoriť. Ak sa chcete namočiť, musíte sa pomaličky zosúvať dozadu, kým neležíte celkom rovno. Na niektorých miestach na pobreží vytvorila morská voda nánosy bahna, ktoré má blahodarné účinky na ľudský organizmus. Čierne morské bahno je veľmi zvláštny produkt Mŕtveho mora. Obrovské množstvo jódu a brómu v bahne, vode a vzduchu pôsobí priaznivo na celý nervový systém. Síra a horčík pomáhajú liečiť kožné choroby a draslík pôsobí priaznivo na artritídu a reumu.
Geológia.
Tvorí ho pull-apart panva, ktorá vznikla pred asi 3 miliónmi rokov v dôsledku smerného posunu pozdĺž tzv. 
zlomu Mŕtveho mora.
Vysychanie.
Mŕtve more pomerne rýchlo vysychá. V roku 1965 bola hladina mŕtveho mora 395 metrov pod hladinou mora. Teraz je hladina už 413 metrov, a v strede sa objavil suchý pás pevniny, ktorý delí more na dve časti. Jedným nápravným opatrením, ktoré je v súčasnosti predmetom diskusií, je výstavba 190 kilometrového kanála, ktorým by sa privádzala voda z Červeného mora. Voda by sa musela vytlačiť do výšky 120 metrov a potom by stekala do hĺbky 530 metrov až do Mŕtveho mora.
Zaujímavosti.
Podľa Biblie tu ležia zrúcaniny Sodomy a Gomory. Podľa nej tieto dve mestá spálil Boh, aby potrestal ich hriešnych obyvateľov. Iba Lót s rodinou smel opustiť mesto, no Lótova žena neposlúchla božie príkazy, obzrela sa dozadu a premenila sa na soľný stĺp.
Adam

Adam môže byť:
Mykény

Mykény ("", IPA, , novogr.: "Μυκήνες", ) je bývalé starogrécke mesto, dnes archeologické nálezisko v Grécku, asi juhozápadne od Atén, na severovýchodnom Peloponéze. Argos je na juh; Korint, na sever. Z kopca, na ktorom sa nachádzal palác, je vidno cez Argos do Aiginského zálivu (Sarónskeho zálivu).
V druhom tisícročí pred Kr. boli Mykény jedným z hlavných stredísk gréckej civilizácie, vojenská pevnosť, ktorá dominovala veľkej časti južného Grécka. Obdobie gréckych dejín od cca 1600 pred Kr. do cca 1100 pred Kr. sa nazýva podľa Mykén mykénske obdobie.
Hrad v Mykénach ležal na návrší, ku ktorému viedla pohodlná cesta. Sídlo panovníka obklopovala mohutná hradba, ktorá bola pri vstupe naprojektovaná tak, že vstup chránila z dvoch strán (tzv. levia brána). Za bránou sa stúpalo do stredu návršia, kde ležal panovníkov megarón, pred ním bola dláždená podlaha. Pri vstupe do hradu Heinrich Schliemann objavil hrobový kruh A – v siedmich šachtových hroboch bolo pochovaných takmer 30 osôb – muži, ženy a deti. Jednotlivé osoby je možné rozlíšiť aj pomocou pohrebnej výbavy. Muži mali na tvárach masky zo zlatého tenkého plechu s charakteristickými individualistickými črtami, a zbrane – bronzové meče a dýky so zlatou garnitúrou (rukoväť, pošva), mali na čepeli tauzované vojenské výjavy a výjavy z poľovačiek. Ženské hroby sa vyznačovali bohatými zlatými a jantárovými šperkami – čelenky, náhrdelníky, náramenníky, záušnice. Detské hroby je možné rozlíšiť jednak na základe drobných kostier, ale aj špecifickými pohrebnými darmi – napr. hračky, prípadne zlatými plátmi pokrývajúcimi telíčko dieťaťa. Heinrich Schliemann vo svojom nadšení po objavení hrobového okruhu ho označil za hrob Agamemnóna a jeho druhov. Agamemnón sa totiž po dobytí Tróje vrátil do Mykén, ale manželka ho zabila so svojim milencom Aigisthom a údajne ho dala pochovať v hradbách. Tieto tzv. "šachtové hroby" (zahĺbené do zeme, nad hrobom je vztýčená stéla) však pochádzajú zo 16. storočia pred Kr. Mladšie hroby sa nachádzajú pred Mykénami – sú to "kupolové hroby", označované ako pokladnice (Átreova pokladnica, Klytaimnestrina pokladnica). Pochádzajú zo 15. až 14. storočia pred Kr.
Sebastián

Sebastián je mužské krstné meno. Meniny na Slovensku oslavuje 20. januára.
Pyridoxín

Pyridoxín je jedna z látok patriacich medzi vitamín B6.
Charakteristika: Vitamín B6 je vo vode rozpustný vitamín, nachádzajúci sa vo veľkom množstve potravín. Pyridoxal 5 fosfát (PLP) a pyridoxamín 5 fosfát (PMP) sú aktívne koenzýmové formy vitamínu B6. Vitamín B6 vo forme koenzýmu má v organizme rôzne funkcie a zúčastňuje sa na viac ako 100 enzýmových reakciách, predovšetkým na reakciách spojených s proteínovým metabolizmom. PLP aj PMP sa zúčastňujú metabolizmu aminokyselín, PLP aj metabolizmu jednoduchých cukrov, karbohydrátov a lipidov. Vitamín B6 napomáha biosyntéze neurotransmiterov a udržiavaniu fyziologických hladín homocysteínu, ktorý je zložkou krvi. Ďalej sa zúčastňuje na glukoneogenéze, glykogenolýze, imunitnej funkcii organizmu a taktiež napomáha aj vzniku hemoglobínu.
Ľudské telo absorbuje vitamín B6 v jejune pomocou pasívnej difúzie.
Pyridoxín hrá teda dôležitú úlohu v metabolizme červených krviniek, pri raste a vývoji kostry. Najdôležitejším zdrojom vitamínu B6 v potrave sú ryby, hovädzia pečeň, ostatné vnútornosti a cícer. Nedostatok môže byť spojený s deficitom aj iných B vitamínov, môže k tomu dôjsť u mladých ľudí a pri konzumácii príliš veľkého množstva alkoholu. Nedostatok sa prejaví poruchami imunitného systému, problémami s rastom a postihnutím svalov.
Prírodne zdroje: pečeň, kurčatá, ryby, múka, zemiaky, vajcia, banány 
Odporúčaná denná potreba: 2,2 mg
Prejav nedostatku: nervozita, depresia, zápaly jazyka, anémia
Odporúčané pri chorobe: Hepatopatia, Cirhóza, Závislosť na benzodiazepínoch, Akné, Predmenštruačný syndróm (PMS), Polyneuropatia, Predmenštruačná dysforická porucha (PMDD),
„Poznámka:“ Všetky vitamíny skupiny B sú látky vo vode rozpustné, preto prechádzajú dovnútra buniek v obmedzenom množstve, nakoľko obal bunky je zložený z tukových častí.
Akné

Akné () je jedno z najčastejších chronických ochorení kože a najčastejšie kožné ochorenie v puberte. 
Akné vzniká v dôsledku uzatvorenia vývodov mazových žliaz, čo následne vedie k ich zápalu. Stagnácia sekrétu mazových žliaz má za následok ich poškodenie a vznik hlbokého zápalu, ktorého výsledkom je jazvenie. Stav zhoršuje aj prítomnosť roztočov ("Demodex brevis" a "Demodex folliculorum"), kvasiniek a baktérií ("Staphylococcus aureus").
Pokožka s akné má vyššiu aktivitu enzýmu 5-alfa-reduktázy, ktorý mení testosterón na silnejší androgén – dihydrotestosterón. Akné sa preto nevyskytuje u eunuchov.
Androgén

Androgén, androgénny hormón alebo testoid je všeobecný termín pre prirodzenú, alebo syntetickú látku, ktorá má virilizujúci účinok, t. j. stimuluje alebo riadi vývin a udržanie samčích pohlavných znakov u stavovcov.
Androgény sa viažu na špecifické bunkové receptory zvané androgénové receptory. Sú tiež metabolickými prekurzormi samičích pohlavných hormónov, estrogénov. Objavené boli v roku 1936. Najdôležitejším androgénom je u ľudí testosterón.
Androgény sa syntetizujú u mužov v Leydigových bunkách semenníkov, u žien vo vaječníkoch a u oboch pohlaví v kôre nadobličky. Okrem testosterónu k nim patria napríklad:
Do kategórie androgénov patria aj anabolické steroidy.
Testosterón

Testosterón je najdôležitejší mužský hormón, ktorý vzniká v semenníkoch činnosťou Leydigových buniek. Jeho produkciu a vylučovanie riadi hormón adenohypofýzy - luteinizačný hormón. Podobné účinky ako testosterón majú androgény kôry nadobličiek (nepodliehajú vplyvu LH.)
Funkcia testosterónu.
Testosterón pôsobí na primárne a sekundárne pohlavné znaky. Primárne – rast pohlavných orgánov samcov, sekundárne – mužské proporcie, svalstvo, zarastanie, ochlpenie, rast hrtanu, mutácia. Krátko pred pubertou sa zvýši jeho produkcia a spôsobí relatívne rýchly rast pohlavných orgánov. (v testes sa vyskytuje aj malé množstvo estrogénov a u žien androgény.) Testosterón riadi aj pohlavnú aktivitu samcov. Má podobné účinky v tele muža ako estrogény v tele ženy.
Napr. v 7. týždni po počatí (u plodov s chrozómom Y) - mení aj štruktúru mozgu - znižuje sa počet elektrických prenosov medzi pravou a ľavou hemisférou. Následky: pomalšie vytváranie názorov (najmä v citových otázkach), menej výrečnosti, neskorší nástup reči, sklon vynikať v matematike, prírodovede… Testosterón ovplyvňuje celý život - sklon k riskovaniu, súťaživosti, bojovnosti, hádkam...
Testosterón, klasicky ponímaný ako mužský pohlavný hormón, sa vyskytuje aj u žien, lenže v nižšej koncentrácii. Zďaleka tiež neobmedzuje svoj účinok na pohlavné orgány a reprodukčné zdravie. Má vplyv na telesnú stavbu a spolu s estrogénmi zohráva kľúčovú úlohu v rozdielnom vzhľade mužov a žien (pohlavný dimorfizmus). Najfascinujúcejším zistením posledných desaťročí je, že testosterón má vplyv aj na pohlavne dimorfné (dvojtvárne) správanie a myslenie človeka. Svoj vplyv uplatňuje už vo vnútromaternicovom živote, kedy hladiny testosterónu u chlapcov dosahujú hodnoty ako v neskorej puberte, a zrejme vplýva na formovanie štruktúry nervových sietí v špecifických oblastiach mozgu. Výskumy na dospelých jedincoch potvrdzujú vplyv testosterónu a estrogénov na poznávacie schopnosti, konkrétne na priestorovú predstavivosť a pamäťové funkcie.
Leydigova bunka

Leydigove bunky sú bunky semenníka, ktoré produkujú mužské pohlavné hormóny, najmä testosterón.
Sú riadené hormónom predného laloku hypofýzy – LH (luteinizačným hormónom). Luteinizačný hormón (LH) pôsobí na Leydigove bunky v ktorých stimuluje sekréciu mužského pohlavného hormónu testosterónu.
Luteinizačný hormón

Luteinizačný hormón alebo lutropín alebo LH je hormón produkovaný bazofilnými, tzv. gonadotropnými bunkami pars distalis adenohypofýzy. U muža je synonymom termín hormón stimulujúci intersticiálne bunky semenníka (ICSH). Chemicky ide o glykoproteín. Patrí spolu s folikulostimulačným hormónom do skupiny tzv. gonadotropínov – hormónov ovplyvňujúcich pohlavné žľazy. 
U ženy pôsobí na bunky steny folikulu vaječníka, ktorý predtým dozrel vďaka účinku folikulostimulačného hormónu a podieľa sa tak na spúšťaní ovulácie a na regulácii menštruačného cyklu. Po ovulácií sa jeho účinkom mení folikul na žlté teliesko – lat. "corpus luteum", ktorý potom pod účinkom LH produkuje hormón progesterón. Následne praská, keď dosiahne veľkosť do 20 mm.U mužov pôsobí od puberty na vývoj Leydigových buniek semenníka stimuluje tvorbu a v dospelosti udržuje hladinu mužského pohlavného hormónu testosterónu.
Tvorba.
Lutropín je hormón bielkovinovej povahy a tvorí sa v adenohypofýze (predný lalok hypofýzy). Produkcia hormónov hypofýzy je riadená z hypothalamu spúštajúci (liberiny) a tlmiaci hormóny (statiny). Oba tieto hormóny tvoria priamo nervové tkanivo v hypothalame, tento jav sa označuje neurosekcia.
Ovulácia

Ovulácia je pravidelné spontánne uvoľňovanie zrelého vajíčka schopného oplodnenia.
Tento proces regulujú a usmerňujú hormóny, ktoré sa uvoľňujú z podmozgovej žľazy (hypofýzy). Tieto stimulujú vaječníky k dozrievaniu vajíčka medzi dvomi menštruáciami (14.-16. deň od začiatku krvácania). Vaječníky sa v ovulácii striedajú. Pri ovulácii dochádza k puknutiu malej bublinky na povrchu vaječníka obsahujúcej vajíčko. To sa z neho uvoľní a za normálnych okolností ho vtiahne vajcovod.
Epitel

Epitel (z gr. "epi" - na, nad a "thelys" - mäkký; iné názvy: epitelové tkanivo, výstelka, výstelkové tkanivo, krycie tkanivo) je jeden zo základných typov tkaniva. Vystiela vonkajší a vnútorný povrch tela, telové a orgánové dutiny. Jeho bunky ležia tesne vedľa seba, medzi nimi je len veľmi málo medzibunkovej hmoty. 
Bunky epitelov majú polárnu orientáciu. Rozlišujeme ich "apikálny (distálny)" – voľný koniec a "bazálny (proximálny)" – v tele viazaný koniec. Väčšinou nasadajú na tenkú "bazálnu membránu", ktorá epitel oddeľuje od ďalších tkanív orgánu. Ich voľný povrch býva často výrazne morfologicky i funkčne špecializovaný.
Vo vývine sa epitely objavujú ako prvé tkanivá. Vznikajú zo všetkých zárodočných vrstiev – endodermu, mezodermu a ektodermu. Väčšina epitelov vzniká z endodermu a ektodermu. Mezoderm má u bezstavovcov menší podiel na vývine epitelov. Ektodermálneho pôvodu sú krycie epitely, výstelka ústnej dutiny a konečníka u stavovcov (Vertebrata) a zmyslové epitely. Endodermálneho pôvodu je tráviaca sústava a všetky žľazy (u stavovcov), ktoré k nej patria, ako aj výstelka dýchacích ciest. Mezodermálny pôvod majú gonády, obličky a výstelky obehovej a lymfatickej sústavy. 
Vo všeobecnosti platí, že epitely pokrývajú povrch tela a vystielajú všetky jeho dutiny, takže je to jediné tkanivo, ktoré prichádza do styku s okolitým prostredím. Všetko, čo vstupuje do tela, musí prejsť cez epitel a rovnako všetko, čo z tela vychádza, prechádza cez toto tkanivo. Epitel má tak okrem ochrannej aj regulačnú funkciu. Z rovnakého dôvodu sú epitelové bunky veľmi pevne vzájomne spojené tzv. "tmelovou lištou" (viditeľnou pod mikroskopom po špeciálnom farbení), ktorá zabraňuje prenikaniu látok z vonkajšieho prostredia do medzibunkového priestoru.
Rozdelenie epitelov.
Epitely môžeme rozdeliť podľa viacerých kritérií. Najvhodnejšie je delenie podľa funkcie. Pritom treba mať na pamäti, že ten istý epitel môže mať viac funkcií. Napr. epitel tenkého čreva má funkciu kryciu aj resorbčnú, epitel žalúdka má okrem krycej aj sekrečnú funkciu a pod. 
Podľa tvaru a počtu vrstiev buniek.
Bunky tohoto typu epitelu sú usporiadané do vzájomne rôzne priestorovo usporiadaných trámcov. Príkladom je usporiadanie buniek v lalôčikoch pečene.
Bunky tohoto typu epitelu sú vzájomne usporiadané do siete a spojené len svojimi výbežkami. Príkladom takéhoto usporiadania sú bunky týmusu.
Barónka Lili

Barónka Lili (Lili bárónő) je opereta, ktorú zložil Jenő Huszka. Premiéra sa konala 7. marca 1919 vo Városi színház v Budapešti. Libreto napísal Ferenc Martos, ktorý v tom čase žil vo Švajčiarsku a s Huszkom sa stýkal len písomne. Opereta patrí k najväčším úspechom autora, aj keď jej cesta ku sláve počas búrlivých povojnových politických udalostí v Maďarsku nebola práve jednoduchá.
Opereta bola sfilmovaná v roku 1943 pod názvom Zenélő Malom (režisér: István Lázár). Dej operety výrazne prepracovali pre tento film Albert Harasztos a Emil M. Szuchy.
Obsah.
I. dejstvo.
Barón Malomszegi kúpi majetok skrachovanej rodiny grófa Illésházyho. Gróf sa práve balí keď prichádzajú noví majitelia a Illésházyho považujú za komorníka. Keďže sa Illésházymu páči mladá slečna Lili (dcéra nového majiteľa), rozhodne sa hrať komorníka.
II. dejstvo.
Illésházy si získa taký rešpekt u nových majiteľov, že sa stane v podstate riaditeľom celého majetku a považujú ho skôr za partnera, ako za zamestnanca. Keď však príde Illésházyho stará láska Klarisa, rozhodne sa z pomsty Illésházyho prezradiť a naznačiť, že jeho zámerom bolo Lili zviesť. Illésházy odchádza a Lili sa zasnúbi s Frédim, ktorý mal o ňu už dlhší čas záujem.
III. dejstvo.
Konajú sa konské dostihy. Favoritom je Tündér z Lilinej stajne. Jeho jazdec, barón Stanci však preteky zmešká. V poslednej chvíli ho zastúpi Illésházy a vyhrá súťaž. Po pretekoch sa mu podarí presvedčiť Lili o svojich vážnych úmysloch a dajú sa opäť dokopy. Odmietnutý Fredi odchádza s Klarisou.
Hydrazín

Hydrazín, systémový názov diazán, je bezfarebná olejovitá kvapalina s amoniakovým zápachom, rozpustná v liehu a vode. Je vysoko toxický a má potencionalne karcinogénne účinky. Hydrazín je na vzduchu (alebo za určitých okolností) samozápalný, pretože má silné redukčné účinky (prudko viaže kyslík). Je to nestála slabá dvojsýtna zásada.
História.
V roku 1875 Emil Fischer objavil fenylhydrazín a ostatné substituované hydrazíny. Theodor Curtius vyrobil hydrazín v roku 1887. V roku 1907 Friedrich Raschig vytvoril jednoduchú a efektívnu syntézu hydrazínu pomocou oxidačného spojenia s amoniakom.
Príprava.
Hydrazín sa pripravuje oxidáciou amoniaku (NH₃) chlórnanom sodným (NaClO). Soli hydrazínu sa používajú v chemickom priemysle pri výrobe farbív a liečiv. Používa sa ako zložka raketového paliva. Samotný hydrazín je veľmi ekologické palivo, pretože horením vzniká dusík a voda.
Estriol

Estriol je steroidný hormón.
Je najslabším z troch estrogénov produkovaných v ľudskom tele, syntetizuje sa u žien vo vaječníkoch a u oboch pohlaví aj v nadobličkách.
Hladina estriolu v tele mužov, netehotných žien a žien po menopauze je približne rovnaká. U tehotných žien však mnohonásobne stúpa až 9. týždňa tehotenstva až do pôrodu, pretože vtedy sa produkuje v placente z naodobličkového dehydroepiandrosterónu. Dá sa vtedy detegovať v moči, čo môže slúžiť na test tehotenstva alebo správneho vývinu placenty.
Estriol normalizuje vaginálny epitel a tak napomáha obnoveniu normálnej mikroflóry a fyziologického pH v pošve. Má tiež pozitívny účinok na medzimozog a na hypofýzu, čo sa prejavuje zlepšením alebo odstránením klimakterických ťažkostí, ako sú návaly tepla, nervozita a nespavosť.
Glykogén

Glykogén je polysacharid, ktorý si bunky vytváraju ako zásobnú formu zo sacharidov. Je energetickým zdrojom v látkovom metabolizme. Glykogén vzniká spájaním glukózových jednotiek do rozvetvených reťazcov, ktoré sú viac rozvetvené ako pri molekule škrobu.
Syntetizuje a odbúrava sa v pečeni a vo svaloch. Funkcia glykogénu v pečeni a vo svaloch je rozdielna. Pečeňový glykogén slúži predovšetkým na dopĺňanie glukózy do krvného riečiska. Pri poklese hladiny glukózy v krvi sa spúšťajú degradačné systémy pečene, štiepia glykogén na voľnú glukózu a tá sa uvoľňuje do obehu. Naopak, pri dostatočne vysokej hladine glukózy v krvi prebieha intenzívna tvorba glykogénu. Riadenie tohto procesu zabezpečujú hormóny inzulín a glukagón. 
Svalový glykogén ma odlišné využitie. Aj keď tvorí iba jedno percento svalovej hmoty, vzhľadom na celkovú hmotnosť svalov sa ho nachádza v organizme viac ako pečeňového. Svalový glykogén sa nemôže využiť na zvýšenie hladiny glukózy v krvi, a preto je zdrojom energie iba pre svalové bunky.
Je zásobnou látkou v živočíšnych organizmoch. Nazýva sa aj živočíšny škrob.
Ingmar Bergman

Ernst Ingmar Bergman (* 14. júl 1918, Uppsala, Švédsko - † 30. júl 2007, ostrov Fårö, Švédsko) bol švédsky filmový režisér.
Vyslúžil si uznanie za prenikavé analýzy ľudských citov a stal sa vzorom pre niekoľko generácií tvorcov na celom svete. Vo svojich dielach sa sústreďuje na vnútorné rozpory a krehkosť duše. Debutoval filmom "Kris" ("Kríza", 1945), ale prvým z tematicky a štýlovo inovátorských filmov, ktoré sú pre neho charakteristické, prišiel až v roku 1949. Po nich nasledoval rad filmov, ktoré dokladali Bergmanove umelecké vyzrievanie, napr. "Leto s Monikou" ("Sommaren med Monika", 1953). Bergman neprestal skúmať nové naratívne postupy a tematické oblasti, o čom svedčí stredoveká moralita "Prameň panny" ("Jungfrukällan", 1959), film "Diablovo oko" ("Djävulen öga", 1960) i znepokojujúce snímky "Ako v zrkadle" ("Såsom is spegel", 1961) a "Mlčanie" ("Tystnaden", 1963). V USA zaznamenal najväčší úspech s filmom "Šepoty a výkriky" ("Viskningar och rop", 1972). 
Všeobecné uznanie ako jeden z najväčších filmových režisérov svojej doby získal vo Švédsku ako aj v zahraničí filmom "Fanny a Alexander", 1981), ktorý nakrútil po návrate z dobrovoľného exilu v Nemecku. Jeho filmy boli veľa ráz nominované na Oscara, ktorého mu udelili za "Prameň panny", "Ako v zrkadle" a "Fanny a Alexander". Najvyššie ocenenia za svoje filmy získal Bergman aj na festivaloch v Berlíne a Cannes.
Ingmar Bergman napísal v 80. a 90. rokoch minulého storočia viacero zväzkov svojich pamätí, resp. pamätí bergmanovskej rodiny (Laterna Magika, Dobrá vôľa, Nedeliatko, Obrazy), z ktorých niektoré preložil M. Žitný do slovenčiny.
O esejistický výklad Bergmanovej filmárskej osobnosti a niektorých jeho kľúčových filmov sa pokúsil Július Vanovič v knihe "Za kulisy života" (Existenciály Ingmara Bergmana, 2011).
Jela Lukešová

Jela Lukešová, rod. Tučná (* 1. máj 1930, Martin – † 5. máj 2012, Bratislava) bola slovenská herečka. Manželka kameramana Františka Lukeša.
V roku 1953 absolvovala štúdium herectva na VŠMU v Bratislave. V rokoch 1953 – 1954 členka Štátneho divadla v Košiciach a od r. 1954 Rozhlasového hereckého súboru Československého rozhlasu v Bratislave. V počiatkoch svojej hereckej kariéry vynikala vo filme a neskôr sa ťažisko jej práce prenieslo do rozhlasu. Patrila aj k priekopníčkam televízneho dramatického vysielania.
Alexandr Ivanovič Gercen

Alexandr Ivanovič Gercen (; * 6. apríl 1812, Moskva, Rusko – † 21. január 1870, Paríž, Francúzsko) bol ruský filozof a spisovateľ, revolučný demokrat, zakladateľ národníctva. 
Život a dielo.
Bol nemanželským dieťaťom bohatého ruského statkára Ivana Jakovleva a Henrietty Wilhelminy Luisy Haagovej ,nemeckej protestantky zo Stuttgartu. Priezvisko vzniklo zo slovného spojenia „Kind des Herzens“dieťa lásky.
Gercen bol prvý významný ruský filozof a predstaviteľ národníctva. Jeho filozofia vychádzala z utopického socializmu (Henri de Saint-Simon), ideí raznočincov (liberálna buržoázia) a dekabristov v spojení s republikánskymi názormi. Vydával časopis "Kolokol" (prvý slobodný ruský časopis). Gercen bojoval proti feudalizmu, sociálnemu útlaku a kritizoval tiež francúzske meštianstvo. Gercen vytvoril pokus o vytvorenie ideálu socialistickej spoločnosti, istého druhu proto-komunitarizmu. Prácu považoval za modlitbu a boj.
Od roku 1835 žil vo vyhnanstve v meste Viatka, neskôr vo Vladimíre a od roku 1840 sa vrátil do Moskvy. V roku 1847 emigroval do západnej Európy.
V bratislavskej Petržalke je po ňom pomenovaná Gercenova ulica.
Karteziánska sústava súradníc (v najužšom zmysle)

Karteziánska sústava súradníc (iné názvy: karteziánska súradnicová sústava, karteziánsky systém súradníc; názov je odvodený od mena René Descarta) je pravotočivá trojrozmerná (alebo analogicky dvojrozmerná) ortonormálna sústava súradníc (pozri aj sústava súradníc). 
Inými slovami je to trojica čísiel x, y, z (značených aj x1, x2, x3), nazývaných karteziánske súradnice, pre ktoré platí, že:
Je to v prírodných vedách najbežnejší typ sústavy súradníc.
Roman Luknár

Roman Luknár (* 1. jún 1965, Bratislava) je slovenský herec.
Prvé herecké skúsenosti získal v divadelnom súbore. V roku 1987 absolvoval štúdium herectva na VŠMU v Bratislave. Bol členom Divadla pre deti a mládež v Trnave a Divadla Astorka Korzo ‘90. Od roku 1991 žije a hrá v Španielsku. S manželkou Lolou má dvoch synov - Lajka a Janka. Hral v mnohých slovenských, českých, španielskych a maďarských inscenáciách, televíznych a hraných filmoch. Za postavu Jakuba vo filme "Záhrada" bol nominovaný na Českého leva 1996 za hlavnú mužskú úlohu.
V roku 2014 bol trestaný za jazdu pod vplyvom alkoholu.